stanford-oval/wikipedia huggingface dataset:
Strategia
Aiheesta muualla

Wikimedia Commonsissa on kuvia tai muita tiedostoja aiheesta .
Kerttunen, Mika: Strategia Julkaisusarja 3, Strategian asiatietoa, No 4, 2007.  2007.
Sota
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Aikakaudet | Sotatoimialueet | Aseet | Sodankäynnin tasot | Taistelevat aselajit | Tukevat aselajit | Luetteloita | Yleistä |
|  Esihistoria  Antiikki  Keskiaika  Uusi aika  Teollistunut aika  Nykyaika |  Avaruus  Ilmasota  Informaatio  Maasota  Merisota  Kotirintama |  ABC  Elektroninen  Ilmavoimat  Maavoimat  Merivoimat  Psykologinen |  Strategia  Operaatiotaito  Taktiikka  Taistelutekniikka |  Ilmavoimat  Jalkaväki  Laivasto  Merijalkaväki  Panssarijoukot  Ratsuväki |  Huolto  Ilmatorjunta  Pioneeri  Tykistö  Viesti |  Kenraalit  Piiritykset  Operaatiot  Sisällissodat  Sodat  Sotarikokset  Taistelut  Vapaus-itsenäisyyssodat |  Sodankäynti  Sotahistoria  Taistelu  Piiritys  Propaganda  Rauha  Pasifismi |
23. huhtikuuta

23. huhtikuuta on gregoriaanisen kalenterin mukaan vuoden 113. päivä (114. päivä karkausvuonna). Vuodesta on jäljellä 252 päivää. Tänä päivänä vietetään kansainvälistä kirjan ja ruusun päivää.
Nimipäivät

suomalainen kalenteri: Yrjö, Jyrki, Jyri, Yrjänä, Jori, Jiri
suomenruotsalainen kalenteri: Georg, Göran, Örjan, Jöran, Jörgen, Jörn
ortodoksinen kalenteri: Yrjö, Aleksandra, Sanni, Sanja
pohjoissaamenkielinen kalenteri: Irján, Joret
vanhemmissa kalentereissa: Georgius, Gregorius
Tapahtumia

1014 – Irlannin ylikuningas Brian Boru kaatui Clontarfin taistelussa, jossa irlantilaiset kuitenkin voittivat viikingit.
1016 – Edmund II Rautakyljestä tuli Englannin kuningas.
1343 – Yrjönyön kapina alkoi Virossa.
1516 – Baijerissa astui voimaan oluen puhtauslaki, Reinheitsgebot.
1967 – Sojuz 1 laukaistiin avaruuteen.
1976 – Punk-yhtye Ramones julkaisi ensimmäisen albuminsa, Ramonesin.
1985 – Coca-Cola muutti alkuperäisen Coca-Colan reseptiä ja lanseerasi New Coken Yhdysvalloissa. Kuluttajien valtavan kielteisen vastaanoton vuoksi alkuperäinen juoma palautettiin markkinoille alle kolmessa kuukaudessa.
1994 – Fysiikka: huippukvarkki löydettiin viimeisenä kvarkkina.
2000 – Jolon panttivankikriisi: Abu Sayyaf -järjestö otti pääsiäispäivänä panttivangeiksi joukon Sipadanin saarella olleita turisteja, muiden muassa suomalaiset Seppo Fräntin ja Risto Vahasen, ja vei heidät Jolon saarelle. He olivat panttivankeina saman vuoden syyskuun 9. päivään saakka.
2001 – Intel julkisti Intel Pentium 4 -suorittimen.
2005 – Ensimmäinen YouTube-video, ”Me at the zoo”, julkaistiin.
2010 – suomalaistutkija Valter Weijolan itä-Indonesiasta löytämä varaanilaji nimettiin Varanus oboriksi.
2018 – Torontossa tehdyssä autoiskussa kuoli 10 ja loukkaantui 14 ihmistä.
Kuolleita

303 – Pyhä Yrjö, roomalainen soturi ja marttyyri (legendan mukaan)
1616 – Miguel de Cervantes, espanjalainen kirjailija (Don Quijote) (s. 1547)
1616 – William Shakespeare, englantilainen näytelmäkirjailija ja runoilija (s. 1564) (juliaanisen kalenterin mukaan)
1850 – William Wordsworth, englantilainen runoilija (s. 1770)
1918 – Tuure Happonen, suomalainen jääkärialiupseeri (s. 1899)
1950 – Gemma Bellincioni, italialainen sopraano (s. 1864)
1951 – Charles Dawes, vuoden 1925 Nobelin rauhanpalkinnon saanut yhdysvaltalainen poliitikko (s. 1865)
1983 – Clarence Linden Crabbe (”Buster Crabbe”), yhdysvaltalainen uimari (olympiavoittaja) ja näyttelijä (Tarzan) (s. 1908)
1986 – Otto Preminger, itävaltaunkarilaissyntyinen yhdysvaltalainen elokuvaohjaaja ja tuottaja (Erään murhan anatomia) (s. 1906)
1990 – Marion Pauline Levy (”Paulette Goddard”), yhdys­valtalainen näyttelijä (Nykyaika) (s. 1910)
1991 – John Anthony Genzale (”Johnny Thunders”), yhdysvaltalainen muusikko (s. 1952)
1992 – Satyajit Ray, intialainen Oscar-palkittu elokuvaohjaaja (s. 1921)
1993 – César Chávez, yhdysvaltalainen kansalaisoikeusaktivisti (s. 1927)
1996 – Helen Lyndon Goff (”P. L. Travers”) australialainen kirjailija (Maija Poppanen) (s. 1899)
1998 – Konstantínos Karamanlís, Kreikan presidentti 1980–1985 ja 1990–1995 sekä Kreikan pääministeri 1955–1963 ja 1974–1980 (s. 1907)
1998 – James Earl Ray, Martin Luther Kingin murhaaja (s. 1928)
2005 – Sir John Mills, englantilainen näyttelijä (s. 1908)
2005 – Romano Scarpa, italialainen sarjakuvapiirtäjä (Aku Ankka) (s. 1927)
2007 – Boris Jeltsin, Venäjän 1. presidentti (1991–1999) (s. 1931)
2011 – Norio Ōga, japanilainen Sonyn toimitusjohtaja 1982–1995 (s. 1930)
2011 – Max van der Stoel, alankomaalainen poliitikko (s. 1924)
2014 – Olli Kaila, suomalainen diplomaatti, juristi ja pankinjohtaja (s. 1918)
2014 – Matti Sarapaltio, suomalainen saksofonisti ja äänentoistoalan asiantuntija (s. 1940)
2014 – Patric Standford, brittiläinen säveltäjä (s. 1939)
2015 – Richard Corliss, yhdysvaltalainen elokuvakriitikko (s. 1944)
2018 – Timo Kannisto, suomalainen arkkitehti (s. 1940)
2018 – Liisa Paatso, suomalainen näyttelijä (s. 1945)
2019 – Jean, Luxemburgin suurherttua 1964–2000 (s. 1921)
2021 – Matti Siitonen (”Fredi”), suomalainen viihdetaiteilija ja muusikko (s. 1942)
Herman Joutsen

Herman Joutsen (9. maaliskuuta 1924 Salmi – 3. lokakuuta 2011 Kuopio) oli suomalainen kuvanveistäjä. Hänet tunnetaan erityisesti hevosaiheisista veistoksistaan sekä luovutettuun Karjalaan liittyvistä muistomerkeistä. Joutsen aloitti uransa taidemaalarina, jolloin hän maalasi paljon saattoristejä ja ristiinnaulitun kuvia ortodoksisiin jälleenrakennuskirkkoihin.  Tultuaan allergiseksi maalauksessa tarvittaville liuottimille, hän siirtyi kuvanveistäjäksi.
Itsekin raviurheilua harrastaneena hän on tehnyt veistoksia useista tunnetuista ravihevosista, kuten Eri-Aaroni ja Reipas. Luonnollisen kokoisten hevospatsaiden lisäksi Joutsen on tehnyt useita pienoispatsaita. Hänen tekemänsä pienoisveistos on ravikilpailuissa kunniapalkintona muun muassa Suomen Derbyssä sekä Ruotsin Kriteriumissa.
Herman Joutsenen teoksista tunnetuimpia ovat Seinäjoella oleva Suomenhevonen – sotahevonen, Adolf Ehrnroothin muistoreliefi Turussa  sekä Veikko Vennamon muistomerkki Lapinlahdella.
Teoksia

Ruuna Reipas (1988), Varpaisjärvi.
Evakkotie (1989), Kuopio.
Ori Eino (1990), Leppävirta.
Raja- ja Laatokankarjalaisten sankarivainajien muistomerkki (1990), Joensuu.
Ajomies (1994), Suomen metsämuseo, Punkaharju.
Suomenhevonen – sotahevonen (1997), Törnävän kartano, Seinäjoki.
Jalkaväenkenraali Adolf Ehrnroothin muistomerkki (2005), Turku.
Ravikuningas Eri-Aaroni (2007), Kouvolan ravirata.
Veikko Vennamon muistomerkki (2010), Suomen asutusmuseo, Lapinlahti.
Aiheesta muualla

Herman Joutsenen kotisivut (Arkistoitu – Internet Archive)
Ori Einon muistopatsas (1990, Leppävirta).
Ajomies-veistos on Metsämuseo Luston edustalla Savonlinnassa. Teos on vuodelta 1994.
Suomenhevonen, 1997, Seinäjoki.
Yesterwynde

| Yesterwynde Nightwish |
| --- | --- | --- |

Studioalbumin tiedot
 Äänitetty : loppuvuodesta 2023
 Studio : Finnvox Abbey Road Studios
 Julkaistu: 20. syyskuuta 2024
 Tuottaja(t): Tuomas Holopainen
 Tyylilaji: sinfoninen metalli
 Kesto: 71.08
 Levy-yhtiö: Nuclear Blast
Listasijoitukset
  1. (albumilista)    1. (fyysinen albumilista)
Nightwishin muut julkaisut
| Human. :II: Nature. 2020 | Yesterwynde 2024 |   |
Singlet albumilta Yesterwynde
 ”Perfume of the Timeless” Julkaistu: 21. toukokuuta 2024  ”The Day Of...” Julkaistu: 8. elokuuta 2024  ”An Ocean of Strange Islands” Julkaistu: 10. syyskuuta 2024  ”Lanternlight” Julkaistu: 20. syyskuuta 2024
Yesterwynde on Nightwishin kymmenes studioalbumi. Se julkaistiin 20. syyskuuta 2024. Yhtye ilmoitti albumin nimen ja kappalelistan 30. huhtikuuta 2024. Albumin ensimmäinen single ”Perfume of the Timeless” julkaistiin 21. toukokuuta 2024. Toinen single  ”The Day Of...” julkaistiin 8. elokuuta 2024. kolmas single ”An Ocean of Strange Islands” julkaistiin 10. syyskuuta. Neljäs single ”Lanternlight” ja sen musiikkivideo julkaistiin 20. syyskuuta samana päivänä albumin julkaisun kanssa.
Taustaa

Tuomas Holopaisen mukaan uusien kappaleiden kirjoittaminen alkoi tammikuussa 2021 koronaviruspandemian aikaan. Hän käytti koko vuoden kappaleiden kirjoittamiseen ja äänitti ensimmäisen demon alkuvuodesta 2022. Hän vei sen yhtyeelle kuultavaksi saman vuoden toukokuussa Amerikan-kiertueella. Äänittäminen aloitettiin elokuussa 2023, ja Holopaisen mukaan se kesti muutaman kuukauden, minkä jälkeen miksaaminen kesti noin neljä ja puoli kuukautta.
Albumin orkesteri- ja kuoro-osuudet äänitettiin Abbey Road Studiosilla, ja äänitteitä kertyi yhteensä 1 065. Albumin orkesterisovituksista vastasi aiemmilla albumeilla olleen Pip Williamsin sijasta James Shearman. Albumin lauluosuudet äänitettiin Floor Jansenin kotistudiolla Ruotsissa. Kappaleessa ”An Ocean of Strange Islands” on yli 600 raitaa. Albumin pääteema on aika ja historia sekä ihmisten liittyminen yhteen ja selviäminen huonoista hetkistä huolimatta. Albumin nimen inspiraatio on tullut dokumentin They Shall Not Grow Old katselusta, ja se tarkoittaa yhteyttä menneisyyteen. Kappale ”Perfume Of The Timeless” kertoo sukupolvien pituisesta katkeamattomasta ketjusta. Kappaleessa ”The Children Of ’Ata” on mukana tongalaisia Lontoossa asuvia laulajia, ja kappale kertoo haaksirikkoutuneiden nuorien selviämisestä syrjäisellä saarella, josta Holopainen luki kirjasta Hyvän historia. Holopainen kutsuu albumia optimistiseksi.
Kai Hahto kertoi, että hänen mielestään albumi on musiikkityyliltään raskaampi kuin edellinen, vuonna 2020 ilmestynyt Human. :II: Nature.
Albumin kansitaide on Pete Voutilaisen käsialaa.
Kappaleet

Kaikki kappaleet säv. ja san. Tuomas Holopainen.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Yesterwynde | 2.43 |  |  |  |  |  |  |  |
| 2. | An Ocean of Strange Islands | 9.26 |  |  |  |  |  |  |  |
| 3. | The Antikythera Mechanism | 5.55 |  |  |  |  |  |  |  |
| 4. | The Day Of... | 4.33 |  |  |  |  |  |  |  |
| 5. | Perfume of the Timeless | 8.12 |  |  |  |  |  |  |  |
| 6. | Sway | 4.23 |  |  |  |  |  |  |  |
| 7. | The Children Of 'Ata | 5.37 |  |  |  |  |  |  |  |
| 8. | Something Whispered Follow Me | 6.39 |  |  |  |  |  |  |  |
| 9. | Spider Silk | 6.26 |  |  |  |  |  |  |  |
| 10. | Hiraeth | 6.14 |  |  |  |  |  |  |  |
| 11. | The Weave | 4.53 |  |  |  |  |  |  |  |
| 12. | Lanternlight | 6.06 |  |  |  |  |  |  |  |
|  |  | 71.08 |  |  |  |  |  |  |  |
Kokoonpano

kaikki tiedot kansivihkosta
Kokoonpano > Yhtye

Floor Jansen – laulu
Tuomas Holopainen – koskettimet
Emppu Vuorinen – kitara
Jukka Koskinen – basso
Troy Donockley – säkkipillit, tinapillit, busuki, kitarat, laulu
Kai Hahto – rummut, perkussiot
Arvostelut

Blabbermouth.net: 8.5/10
Classic Rock:
Helsingin Sanomat:
Inferno:
Metal Hammer:
Metal Injection: 9/10
Kerrang!: 5/5
Kulttuuritoimitus:
Soundi:
Distorted Sound: 9/10
Imperiumi: 8/10
Martin Erlić

| Mitalit | Mitalit | Mitalit |  |
| --- | --- | --- | --- |
|  Martin Erlić vuonna 2022. |  Martin Erlić vuonna 2022. |  Martin Erlić vuonna 2022. |  |
Maa:   Kroatia
Miesten jalkapallo
| MM-kilpailut  | MM-kilpailut  | MM-kilpailut  |  |
|  Pronssia | Qatar 2022 |  |  |
Martin Erlić (s. 24. tammikuuta 1998 Zadar) on kroatialainen jalkapalloilija, joka edustaa Italian Serie A:ssa pelaavaa Bolognaa. Hän on pelipaikaltaan keskuspuolustaja. Hän on pelannut Kroatian A-maajoukkueessa vuodesta 2022.
Erlićin kyvyt huomattiin 12-vuotiaana, kun Kroatian suurseura Dinamo Zagreb poimi hänet riveihinsä. Sieltä hän siirtyi Rijekan kautta Parmaan ja sieltä seuraavaksi Sassuoloon.
Erlić lainattiin Sassuolosta FC Südtiroliin Serie C:hen, missä hän teki edustusjoukkuedebyyttinsä. Kaudet 2018–2022 hän pelasi Speziassa. Ensimmäisellä kaudella hän pelasi Spezian edustusjoukkueessa vain yhden Italian cupin ottelun, mutta seuraavalla kaudella hän pelasi Serie B:ssä nousukarsinta mukana lukien 27 ottelua. Kaudella 2020–2021 hän pelasi Serie A:ssa 27 ottelua ja teki kolme maalia, joista ensimmäisen Sassuoloa vastaan. Kaudella 2021–2022 hän pelasi 30 Serie A -ottelua ja teki niissä kaksi maalia.
Kaudella 2022–2023 Erlić pelasi vihdoin Sassuolon Serie A -joukkueessa. Tuolla kaudella hänelle kertyi 28 liigaottelua. Kaudella 2023–2024 hän pelasi 32 Serie A -ottelua ja teki niissä yhden maalin.
Elokuussa 2024 Erlić siirtyi jatkamaan Serie A-pelejään Bolognaan.
Erlić pelasi useissa Kroatian nuorisomaajoukkueissa. Hän pelasi kaksi ottelua alle 17-vuotiaiden EM-kilpailuissa 2015, kolme ottelua alle 17-vuotiaiden MM-kilpailuissa 2015, kaksi ottelua alle 19-vuotiaiden EM-kilpailuissa 2016 ja kaksi ottelua alle 21-vuotiaiden EM-kilpailuissa 2021.
Erlić pelasi ensimmäisen A-maaottelunsa kesäkuussa 2022 Kansojen liigassa Ranskaa vastaan. Hän kuului pronssia saavuttaneeseen Kroatian joukkueeseen MM-kilpailuissa 2022 mutta ei pelannut turnauksessa minuuttiakaan. Kesäkuussa 2023 hän pelasi täydet minuutit Kansojen liigan tappiollisessa loppuottelussa Espanjaa vastaan. Hän on pelannut kesäkuun 5. päivään 2024 mennessä yhdeksän A-maaottelua, joissa hän on ollut kahdeksan kertaa avauskokoonpanossa.
Alba Party

| Alba Party> Pàrtaidh Alba Alba Pairty |
| --- | --- |
  
  
Perustettu:  8. helmikuuta 2021
Johto:   Alex Salmond 
Ideologia:  nationalismi separatismi
Alahuone (Skotlannin paikat):  0 / 59
Skotlannin parlamentti:  0 / 129
Kunnanvaltuustot:  2 / 1 227 (Skotlannissa)
Kotisivu:  www.albaparty.org
Infobox OKNimi-testi OK: 
Alba Party on Skotlannissa toimiva nationalistinen, Skotlannin itsenäisyyttä ajava puolue. Se perustettiin helmikuussa 2021, ja maaliskuussa sen johtoon asettui Alex Salmond, Skotlannin kansallispuoluen (SNP) entinen puheenjohtaja ja Skotlannin entinen pääministeri. Sana Alba ([ˈal̪ˠapə]) on gaelin kieltä ja tarkoittaa Skotlantia.
Perustamisen jälkeen puolueeseen on loikannut kaksi SNP:n edustajaa Yhdistyneen kuningaskunnan alahuoneessa sekä 12 paikallishallinnon valtuutettua.lähde? Sillä ei vuonna 2024 ole yhtäkään edustajaa alahuoneessa, mutta sillä on kaksi kunnanvaltuutettua.
Kivijärvi (Hollola)

Kivijärvi (Natura 2000 -koodi FI0306008) muodostaa 32 hehtaarin laajuisen luonnonsuojelualueen, missä on lehtipuuvaltainen alue joka yhdistyy Kivijärven rantoihin. Alueella on mm. liito-oravia, harmaapäätikkoja ja palokärkiä.
Alue suojellaan luonnonsuojelulailla. Alueella voi harjoittaa uhanalaisen lintulajin elinolosuhteet säilyttävää metsänhoitoa kunhan alueelle jätetään lahoavaa puustoa riittävästi.
Aiheesta muualla

Euroopan unionin komission päätös: Virallinen lehti nro L 040 , 11/02/2005 s. 0001 - 0181
Hämeen ympäristökeskus: Kivijärvi, kartta
Kivijärvi (Hollola) : Factsheet filled with data from Natura 2000 data set. European Environment Agency. Arkistoitu 6.1.2013. (englanniksi)
Hollola
| --- | --- |
Kyliä ja paikkoja:  Hakosilta • Hankaa • Hedelmätarha • Heinlammi • Herrala • Hälvälä • Kalliola • Kirkonkylä • Kukkila • Kukonkoivu • Laitiala • Länsi-Hollola • Messilä • Miekkiö • Noitala • Okeroinen • Paimela • Pyhäniemi • Sairakkala • Salpakangas • Sarva • Tennilä • Tiirismaa • Uskila • |Vaania • Vanhatalo • Vesala • Vesikansa
Luonto:  Hahmajärvi • Hammonjoki • Iso-Tiilijärvi • Keski-Tiilijärvi • Kiikunlähde • Kintterönsuon aarnimetsä • Kivijärvi • Kotajärvi • Kutajärvi • Kutajärven alue • Laasonpohja • Pirunpesä • Pähkinäkukkula • Riihikallio-Pilkanmäki • Sairakkalanjärvi • Tiirismaan luonnonsuojelualue • Työtjärvi • Vesijärvi • Vähä-Tiilijärvi
Nähtävyyksiä ja tapahtumia:  Herralan kylämuseo • Hiljaisuuden huone • Hollo ja Martta • Hollolan Hirvi • Hollolan keskiaikainen kivikirkko • Hollolan keskiaikatapahtuma • Hollolan kotiseutumuseo • Hollolan kunnantupa • Hälvälän ampumarata • Kapatuosia • Laitialan kartano • Linnamäki • Messilän kartano • Pyhäniemen kartano
Liikenne:  Herralan rautatieasema • Hollolan lentokenttä • valtatie 12 • kantatie 54 • seututie 296 • yhdystie 2955 • yhdystie 2956 • yhdystie 3173 • Launeen tie
Muuta:  Camping Messilä • Hollolan kunnanvaltuusto • Hollolan lukio • Hollolan seurakunta • Hollolan Sanomat • Hollolan Seutu • Hollolan vaakuna
31. elokuuta

31. elokuuta on gregoriaanisen kalenterin mukaan vuoden 243. päivä (244. päivä karkausvuonna). Vuodesta on jäljellä 122 päivää.
Elokuun 31. päivä on ortodoksisen kirkon kirkkovuoden viimeinen päivä eli siihen päättyy kirkkovuosi.
Nimipäivät

suomalainen kalenteri: Arvi
suomenruotsalainen kalenteri: Arvid
ortodoksinen kalenteri:-
pohjoissaamenkielinen kalenteri: Árvet, Vide
vanhemmissa kalentereissa: Aristides, Arved, Arvo, Arwi, Arwid, Christfried, Rebecca, Varhia
Tapahtumia

1056 – Bysantin keisarinna Theodora kuoli yllättäen lapsettomana, mikä päätti makedonialaisen dynastian vallan.
1888 – Viiltäjä-Jack murhasi ensimmäisen tunnetun uhrinsa, Mary Ann Nicholsin.
1896 – Sierra Leonen protektoraatti perustettiin.
1897 – Thomas Edison patentoi kinetoskoopin, ensimmäisen elokuvaprojektorin.
1920 – Pietarissa tehtiin Kuusisen klubin murhat, joissa surmattiin kahdeksan Suomen Kommunistisen Puolueen jäsentä.
1941 – Toinen maailmansota: Suomen puolustusvoimat valloittivat Viipurin, Moskovan rauhassa vuonna 1940 menetetyn kaupungin.
1957 – Malesia itsenäistyi.
1962 – Trinidad ja Tobago itsenäistyi.
1980 – Solidaarisuus-ammattiliitto perustettiin Puolassa.
1984 – Uuno Turhapuro armeijan leivissä sai ensi-iltansa
1986 – Ilmailu: AeroMéxicon Douglas DC-9 törmäsi Piper PA-28:aan Cerritosin yllä Kaliforniassa, 67 ihmistä sai surmansa ilmassa ja 15 maassa.
1986 – Neuvostoliittolainen matkustaja-alus Admiral Nahimov upposi Mustallamerellä törmättyään rahtialus Pjotr Vaseviin; 423 ihmistä sai surmansa.
1991 – Kirgistan itsenäistyi.
1997 – Walesin prinsessa Diana ja Dodi Al-Fayed kuolivat auto-onnettomuudessa Pariisissa.
1998 – Helsingin metro laajeni haarana Itäkeskuksesta Vuosaareen.
1998 – Pohjois-Korea laukaisi ensimmäisen satelliittinsa Kwangmyongsongin.
2005 – Noin tuhat ihmistä kuoli pyhiinvaeltajien keskuudessa syntyneessä joukkopaniikissa Irakissa.
2006 – Norjan poliisi löysi 22. elokuuta 2004 ryöstetyn Edvard Munchin maalauksen Huuto.
2007 – Analogiset televisiolähetykset päättyivät Suomessa. Kaapelitaloudet saivat puoli vuotta lisäaikaa.
20. syyskuuta

20. syyskuuta on gregoriaanisen kalenterin mukaan vuoden 263. päivä (264. päivä karkausvuonna). Vuodesta on jäljellä 102 päivää.
Nimipäivät

suomalainen kalenteri: Varpu, Vaula
suomenruotsalainen kalenteri: Erna
ortodoksinen kalenteri: Jesto, Mikael, Mikko, Olli, Helge
pohjoissaamenkielinen kalenteri: Várbu
vanhemmissa kalentereissa: Agda, Augusta, Aurelia, Fausta, Kouvo, Susanna
Tapahtumia

1519 – Löytöretket: Fernão de Magalhães aloitti purjehdusmatkansa maailman ympäri.
1792 – Ranskan vallankumoussodat: ranskalaiset joukot voittivat Preussin armeijan Valmyn taistelussa.
1854 – Brittiläis-ranskalais-turkkilaiset voittivat venäläiset Alman taistelussa.
1862 – Konfederaatio hyökkäsi Unionin puolustuslinjojen läpi ja voitti Chickamaugan taistelun.
1870 – Yhdistyneen Italian joukot valtasivat Rooman tehden lopun Kirkkovaltiosta.
1891 – Ensimmäinen bensiiniä käyttänyt auto esiteltiin.
1941 – Toinen maailmansota: saksalaiset valloittivat Kiovan.
1946 – Ensimmäiset Cannesin elokuvajuhlat alkoivat.
2001 – Yhdysvaltain presidentti George W. Bush julisti parlamentin yhteisistunnossa terrorisminvastaisen sodan.
2003 – Latvia äänesti EU:hun liittymisen puolesta.
2007 – Prayer In The Square -tapahtuma kokosi tuhansia kristittyjä yhteen rukoilemaan kadulle sadoista eri seurakunnista New Yorkissa.
2011 – Oman seksuaalisen suuntautumisen kertomisen kieltänyt ”Don’t ask, don’t tell” -sääntö kumottiin Yhdysvaltain armeijassa.
2017 – Hurrikaani Maria iski Puerto Ricoon, jossa kuoli noin 3 000 ihmistä.
2020 – M/S Amorella ajoi karille Ahvenanmaan saaristossa.
12. toukokuuta

12. toukokuuta on gregoriaanisen kalenterin mukaan vuoden 132. päivä (133. päivä karkausvuonna). Vuodesta on jäljellä 233 päivää.
12. toukokuuta vietetään J. V. Snellmanin päivää ja suomalaisuuden päivää, joka on Suomessa vakiintunut liputuspäivä.
Nimipäivät

suomalainen kalenteri: Lotta
suomenruotsalainen kalenteri: Charlotta, Charlotte, Lotta, Lotten
ortodoksinen kalenteri: Ilmo, Herman, Hemmo
pohjoissaamenkielinen kalenteri: Lohcca, Lohttá, Lottá
vanhemmissa kalentereissa: Epiphanius, Gordian, Juhana Vilhelm, Nero, Pancratius
Tapahtumia

1797 – Napoleon valloitti Venetsian.
1808 – Ruotsi-Suomen joukot valloittivat Kuopion takaisin kapteeni Carl Wilhelm Malmin johdolla Suomen sodassa.
1873 – Oskar II kruunattiin Ruotsin kuninkaaksi.
1914 – Hirvensalmen kirkko tuhoutui tulipalossa.
1918 – Viaporissa nostettiin ensimmäisen kerran Suomen lippu (silloin vielä leijonalippu) salkoon, ja linnoituksen nimi muutettiin valtionhoitaja Svinhufvudin ehdotuksesta Suomenlinnaksi.
1926 – Roald Amundsen, Lincoln Ellsworth, Umberto Nobile ja 13 hengen miehistö lensivät ensimmäisinä ilmalaiva Norgella pohjoisnavan yli.
1926 – Yleislakko Yhdistyneessä kuningaskunnassa päättyi.
1932 – Charles Lindberghin lapsi löytyi kuolleena kymmenen viikkoa kidnappauksen jälkeen.
1937 – Yhdistyneen kuningaskunnan kuningas Yrjö VI kruunattiin Westminster Abbeyssa.
1943 – Viimeiset Saksan ja Italian joukot antautuivat Tunisissa Pohjois-Afrikassa.
1949 – Neuvostoliitto lopetti Berliinin saarron.
1965 – Avaruustutkimus: Neuvostoliiton Luna 5 -kuuluotain törmäsi Kuuhun.
1967 – Stanstedista päätettiin tehdä Lontoon kolmas lentokenttä.
1967 – The Jimi Hendrix Experiencen esikoisalbumi Are You Experienced julkaistiin.
1971 – Rolling Stonesin Mick Jagger nai Bianca Perez-Mora Maciasin Saint-Tropezissa.
1972 – Kytäjän kolmoissurma: Kytäjärven rannalle leiriytyneet kolme nuorta löydettiin ammuttuina Hyvinkäällä.
1997 – Radio Nova aloitti lähetykset Suomessa.
1997 – Venäjä ja Itškerian tšetšeenitasavalta solmivat rauhansopimuksen Moskovassa.
2001 – Viro voitti ensimmäistä kertaa Eurovision laulukilpailun kappaleella ”Everybody” laulajina Tanel Padar ja Dave Benton sekä taustabändinä yhtye "2XL".
2002 – Entinen Yhdysvaltain presidentti Jimmy Carter saapui Kuubaan ensimmäisenä Yhdysvaltain presidenttinä sitten Kuuban vallankumouksen 1959.
2005 – Microsoft julkaisi Xbox 360 -pelikonsolin Pohjois-Amerikassa (Euroopassa ja Japanissa päivää myöhemmin), neljä päivää ennen kilpailijansa Sonyn ilmoitusta PlayStation 3 -konsolin tulevasta julkaisusta.
2007 – Suomi järjesti ensimmäistä kertaa Eurovision laulukilpailun Helsingissä. Kisan voitti Serbia. Suomi sijoittui seitsemänneksitoista.
2008 – Sichuanin maanjäristys 2008 Kiinassa.
2022 – Suomen Nato-keskustelu: Suomen presidentti Sauli Niinistö ja pääministeri Sanna Marin ilmoittivat kannattavansa Suomen Nato-jäsenyyttä.
Avenged Sevenfold
Historia > Perustaminen ja ensimmäiset albumit (1999–2004)

Yhtye perustettiin vuonna 1999 Yhdysvalloissa Kalifornian osavaltiossa, Huntington Beachin kaupungissa. Yhtyeen alkuperäiseen kokoonpanoon kuuluivat M. Shadows, James "The Rev" Sullivan, Zacky Vengeance ja Matt Wendt. Yhtyeen nimi viittaa Raamatun Kainiin ja Abeliin, vaikka yhtye ei ole uskonnollinen. Perustamisen jälkeen jokainen yhtyeen muusikko otti käyttöön salanimen, jotka he olivat keksineet toisilleen high schoolissa. Ennen debyyttialbumin julkaisua yhtye julkaisi kaksi demoa vuosien 1999 ja 2000 aikana. Debyyttialbumi Sounding the Seventh Trumpet nauhoitettiin kun yhtyeen jäsenet olivat 19-vuotiaita high schoolissa opiskelevia nuoria. Albumi julkaistiin uudelleen vuonna 2002. Soolokitaristi Synyster Gates liittyi yhtyeeseen vuonna 1999, kun suurin osa albumin materiaalista oli nauhoitettu.
Vuonna 2002 bassokitaristiksi tuli Johnny Christ, joka oli järjestyksessään yhtyeen neljäs bassokitaristi, vaikka yhtye oli ollut kasassa kolme vuotta. Yhtyeen toinen albumi Waking the Fallen julkaistiin 26. elokuuta 2003, ja se jatkoi samaa, raskasta metallia edustavaa tyyliä edeltäjänsä tapaan. Ahkeran keikkailun jälkeen vuonna 2004 yhtye kirjoitti levytyssopimuksen Warner Bros. Records -yhtiön kanssa.